Die wêreld in foto’s – 6 Augustus 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Laventelstruik groei in ŉ tuin naby Langley, Washington DC, tussen ander kruieplante en sierblomme. Dit is wetenskaplik bewys dat hierdie plant insekte weghou, maar biochemici glo nie dat dit so doeltreffend is nie. (Foto: Dean Fosdick, AP) ŉ Trop skape steek die bergterrein in Flaesch, Switserland, oor net onder die piek (2 562 m bo seespieël). Tydens die sogenaamde Schafuebergang dwaal 1 500 skape van een weiding na ŉ ander, en steek dan die steil en nou bergroete oor. (Foto: Gian Ehrenzeller, AP) Greg Zanis plaas kruise ter herinnering aan die slagoffers van die massaskietery by ŉ winkelsentrum in El Paso, Texas. (Foto: John Locher, AP) Australië se kaptein Tim Paine (middel) lei sy span terug na die paviljoen vir middagete tydens die vyfdag-krieketwedstryd teen Engeland by Edgbaston in Birmingham, Engeland. (Foto: Rui Vierira, AP) ŉ Maleisiese polisiehelikopter neem deel aan die soektog na ’n 15-jarige meisie van Londen. Nora Quoirin het die naweek in die Dusun-oord in Maleisië vermis geraak. Die polisie het helikopters en snuffelhonde ingespan tydens ŉ uitgebreide soektog na Nora. (Foto: Lai Seng Sin, AP)